
UKMERGĖS RAJONO SAVIVALDYBĖS ADMINISTRACIJOS
MOKESČIŲ SKYRIAUS NUOSTATAI

I SKYRIUS
BENDROSIOS NUOSTATOS

1. Ukmergės rajono savivaldybės administracijos Mokesčių skyriaus (toliau – Skyrius) nuostatai reglamentuoja Skyriaus uždavinius, funkcijas, teises ir veiklos organizavimą. 
2. Skyrius yra Ukmergės rajono savivaldybės (toliau – Savivaldybė) administracijos struktūrinis padalinys, tiesiogiai pavaldus Ukmergės rajono savivaldybės administracijos (toliau – Administracija) direktoriui ir sprendžiantis Skyriaus kompetencijai priskirtus klausimus. 
3. Skyrius neturi juridinio asmens teisių, jo veikla yra finansuojamas iš Savivaldybės biudžeto. 
4. Skyrius savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Savivaldybės institucijų teisės aktais, kitais teisės aktais, kurie susiję su Skyriaus veikla, ir šiais nuostatais.
5. Skyrius teisės aktų nustatyta tvarka turi savo blanką su Savivaldybės herbu, kuris naudojamas pagal Skyriaus kompetenciją. 

II SKYRIUS
SKYRIAUS UŽDAVINIAI IR FUNKCIJOS

6. Skyriaus uždaviniai yra šie:
6.1. administruoti vietinę rinkliavą už komunalinių atliekų surinkimą iš atliekų turėtojų ir atliekų tvarkymą (toliau – rinkliava už komunalines atliekas) savivaldybės teritorijoje;
6.2. administruoti valstybinės žemės nuomos mokesčius savivaldybės teritorijoje;
6.3. vykdyti priskirtų verslo sričių licencijų išdavimą įstatymų nustatytais atvejais ir tvarka.
7. Skyrius, įgyvendindamas jam pavestus uždavinius, atlieka šias funkcijas:
7.1. susijusias su valstybinės žemės nuomos mokesčio administravimu:
7.1.1. kaupia duomenis apie rajono valstybinę žemę ir jos naudotojus;
7.1.2. apskaičiuoja valstybinės žemės nuomos mokesčius ir pateikia mokesčio deklaracijas konkretiems žemės naudotojams – fiziniams ir juridiniams asmenims, priima ir patikrina žemės naudotojų – juridinių asmenų pateiktas deklaracijas;
7.1.3. rengia teisės aktų, reglamentuojančių valstybinės žemės nuomos tarifus, valstybinės žemės nuomos mokesčio administravimą ir lengvatų teikimą, projektus;
7.1.4. konsultuoja valstybinės žemės naudotojus žemės nuomos mokesčio apskaičiavimo, mokėjimo klausimais, sprendžia nuomos mokesčių administravimo klausimus;
7.1.5. nagrinėja fizinių ir juridinių asmenų prašymus dėl mokesčių lengvatų suteikimo nekilnojamojo turto, valstybinės žemės nuomos ir žemės mokesčių klausimais, rengia sprendimų projektus dėl mokesčių lengvatų teikimo savivaldybės biudžeto sąskaita;
7.2. susijusias su rinkliavos už komunalines atliekas administravimu: 
7.2.1. organizuoja ir kartu su kitais administracijos struktūriniais padaliniais rengia rinkliavos už komunalines atliekas nuostatų ar jų pakeitimo projektus, koordinuoja rinkliavos už komunalines atliekas dydžių perskaičiavimą;
7.2.2. kaupia duomenis apie rajono komunalinių atliekų turėtojus – fizinius ir juridinius asmenis ir rinkliavos už komunalines atliekas mokėtojus;
7.2.3. apskaičiuoja rinkliavą už komunalines atliekas rajono atliekų turėtojams – fiziniams ir juridiniams asmenims, pateikia mokėjimo pranešimus, priima ir patikrina fizinių ir juridinių asmenų rinkliavos už komunalines atliekas deklaracijas, parengia ir pateikia patikslintus mokėjimo pranešimus pagal suderintas duomenų deklaracijas;
7.2.4. rengia teisės aktų, susijusių su rinkliavos už komunalines atliekas dydžio ir skaičiavimo parametrų nustatymu, rinkliavos administravimu, lengvatų teikimu, projektus;
7.2.5. konsultuoja rinkliavos už komunalines atliekas mokėtojus rinkliavos mokėjimo klausimais, sprendžia rinkliavos už komunalines atliekas administravimo klausimus;
7.3. susijusias su valstybinės žemės nuomos mokesčio administravimu ir su rinkliavos už komunalines atliekas administravimu:
7.3.1. tvarko duomenis automatizuotose informacinėse valstybinės žemės nuomos ir rinkliavos už komunalines atliekas administravimo sistemose; 
7.3.2. tvarko valstybinės žemės nuomos mokesčio ir rinkliavos už komunalines atliekas įmokas bei analizuoja gautas pajamas; 
7.3.3. analizuoja valstybinės žemės nuomos mokesčių ir rinkliavos už komunalines atliekas surinkimą į savivaldybės biudžetą, surinkimo nevykdymo priežastis;
7.3.4. organizuoja ikiteisminį nepriemokų išieškojimą;
7.3.5. inicijuoja skolų pripažinimo beviltiškomis procesą;
7.3.6. inicijuoja sprendimą pradėti vykdyti skolos išieškojimą teisme. Rengia dokumentus teisminiam skolų išieškojimui, atstovauja savivaldybę teismo procesuose, susijusiuose su Skyriaus funkcijomis;
7.4. išduoda, patikslina, panaikina priskirtų verslo sričių licencijas;
7.5. konsultuoja verslo subjektus licencijų išdavimo, patikslinimo, panaikinimo klausimais;
7.6. tvarko licencijų duomenis VĮ Registrų centro Licencijų informacinėje sistemoje;
7.7. analizuoja ir teikia pasiūlymus rengiamiems teisės aktų projektams, reglamentuojantiems su Skyriaus funkcijomis susijusias sritis;
7.8. nagrinėja įmonių, įstaigų ir piliečių pareiškimus, skundus, pasiūlymus Skyriaus kompetencijai priskirtais klausimais ir nustatyta tvarka į juos atsako;
7.10. užtikrina tvarkomų asmens duomenų apsaugą teisės aktų nustatyta tvarka;
7.11. vykdo viešuosius pirkimus pagal Skyriaus kompetenciją bei rengia atitinkamas užduotis dėl planuojamų viešųjų pirkimų;
7.12. dalyvauja darbo grupių, komisijų darbe;
7.20. teikia informaciją visuomenei, spaudos atstovams, Savivaldybės tarybai, merui ir Administracijos direktoriui Skyriaus kompetencijai priskirtais klausimais;
7.21. pagal Skyriaus kompetenciją vykdo kitas teisės aktuose nustatytas funkcijas ir Administracijos direktoriaus pavedimus.

III SKYRIUS
SKYRIAUS TEISĖS

8. Skyrius, įgyvendindamas jam pavestus uždavinius ir atlikdamas funkcijas, turi teisę: 
8.1. gauti iš Administracijos struktūrinių padalinių, kitų įstaigų dokumentus ir informaciją, kurių reikia Skyriaus uždaviniams įgyvendinti ir funkcijoms atlikti; 
8.2. teikti pasiūlymus Savivaldybės administracijos direktoriui, Savivaldybės merui organizaciniais ir lokalinių teisės aktų rengimo, pakeitimo, tikslinimo klausimais;
8.3. Savivaldybės administracijos direktoriui, Savivaldybės merui pavedus pagal savo kompetenciją atstovauti Savivaldybę kitose institucijose ir įstaigose; 
8.4. dalyvauti mokymuose ir kelti savo kvalifikaciją; 
8.5. naudotis kitomis Lietuvos Respublikos įstatymų ir kitų teisės aktų nustatytomis teisėmis. 

IV SKYRIUS
SKYRIAUS VEIKLOS ORGANIZAVIMAS

9. Skyriui vadovauja vedėjas, kurį į pareigas skiria ir iš jų atleidžia Savivaldybės administracijos direktorius Valstybės tarnybos įstatymo nustatyta tvarka. 
10. Skyriaus vedėjas tiesiogiai pavaldus ir atskaitingas administracijos direktoriui. 
11. Skyriaus vedėjas užtikrina, kad Skyriaus veikloje būtų laikomasi Lietuvos Respublikos įstatymų, vykdomi Vyriausybės nutarimai, Savivaldybės tarybos sprendimai, Savivaldybės mero potvarkiai, Administracijos direktoriaus įsakymai.
12. Skyriaus vedėją jam nesant pavaduoja Administracijos direktoriaus įsakymu paskirtas Skyriaus valstybės tarnautojas.
13. Skyriaus valstybės tarnautojai ir darbuotojai, dirbantys pagal darbo sutartis, (toliau – darbuotojai) tiesiogiai pavaldūs ir atsiskaito Skyriaus vedėjui.
14. Skyriaus darbuotojams keliami specialūs reikalavimai bei funkcijos nustatomos pareigybių aprašymuose.
15. Atleidžiami iš pareigų arba perkeliami į kitas pareigas Skyriaus darbuotojai privalo perduoti reikalus (nebaigtus vykdyti dokumentus, nebaigtus spręsti klausimus, turimas bylas ir kt.), taip pat informacinę ir norminę medžiagą, antspaudus ir spaudus. Skyriaus vedėjas paskiria darbuotoją, atsakingą už perduodamų reikalų tvarkymą. Skyriaus vedėjas reikalus perduoda Administracijos direktoriaus paskirtam darbuotojui arba direktoriui. Perduodant reikalus surašomas perdavimo priėmimo aktas. Aktą pasirašo reikalus perdavęs ir reikalus priėmęs asmuo. Aktą tvirtina Administracijos direktorius. 
V SKYRIUS
BAIGIAMOSIOS NUOSTATOS

16. Skyriaus nuostatus, jų pakeitimus, papildymus tvirtina Administracijos direktorius.
17. Skyrius reorganizuojamas ar likviduojamas teisės aktų nustatyta tvarka. Šiuo atveju Skyrius savo įgaliojimus perduoda naujiems Administracijos struktūriniams padaliniams, kuriems priskiriamos Skyriaus funkcijos.
18. Perduodant ir perimant funkcijas, surašomas perdavimo – priėmimo aktas, kuriame pateikiami svarbiausieji duomenys apie Skyriaus dokumentų ir archyvo būklę. Perduodamas Skyriaus antspaudas ir spaudai.
__________________


